Daawo:Dowlad Deeganka Soomalida Hal Qof Oo Looga Shakisanyahay CoronaVirus – Gedo Times\nDaawo:Dowlad Deeganka Soomalida Hal Qof Oo Looga Shakisanyahay CoronaVirus\n24th March 2020 admin Wararka Maanta 0\nWaxaa maanta shir jaraa’id si wada jir ah u qabtay Wasiirka Xafiiska Warfaafinta DDS & Wasiirka Xafiiska Caafimaadka DDS kuwaas oo shirkooda kaga hadlay sidii Bulshada looga wacyi galin lahaa Cudurka Corona Virus ee saameeyay dunida.\nWasiirka Xafiiska Warfaafinta Xabiib Xaaji Muxumed ayaa sheegay in warbaahinta gaarka iyo tan Dowlada looga bahan yahay in door muuqda ka qaataan sidii bulshada looga wacyi galin lahaa faafida cudurkaa Corona Virus.\nWaxa uuna warbaahinta ugu baaqay in ay baahiyaan warar xaqiiqda ku salaysan oo aan la siyaasadeyn wararka la xidhiidha cudurkaan waxa uuna waraabhinta ku adkeeyay in ka fogaadaan wararka been abuurka ah.\nWasiirka Xafiiska Caafimaadka Dr Yuusuf Maxamed ayaa isna dhankiisa sheegay in Xafiiska Caafimaadka diyaar garoow xoogan ka galay halista cudurkaan waxa uuna sheegay in si buuxda guud ahaan deegaanka uga wadaan wacyigalino la xidhiidha sidii Bulshada ugu digtoonaan lahaayeen Cudurka si looga hortago faafida Corona Virus.\nWasiirka ayaa sido kale Shirkiisa jaraa’id ku sheegay in baadhitan ku socdo Gabadh uu sheegay in looga shakiyay cudurka Corona Virus taas oo laga soo qabtay Jaamacada jig jiga, islamarkaana jawaabteeda ay ka war dhowrayaan,waxa uuna Bulshada deegaanka ugu baaqay in ay ku dadaalaan wacyigalinta faraxalka oo qayb wayn ka qaadan kara faya dhowrka caafimaadka.\nDowlada Soomaaliya oo garoonka Diyaradaha Muqdisho ku gubtay Jaad\nDaawo:Roobab dumiyay Guryo oo ka da’ay Baladweyne


Hoyga Wararka Marar | Maalintii uu ‘baroortay’ Putin\nAxkaamta iyo Waajibaadka Soonka.\nPosted on March 6, 2018 by mararnews\nMaalintii uu ‘baroortay’ Putin\nWaxaa lagu tiriyaa in uu ka mid yahay ragga ugu kaniga adag aduunka, waligiisna indhihiisa illin laguma arag, balse waxaa jirta maalin uu ooyay, balse maanta markale ayuu soo xusuusanayaa sababtii uu u baroortay.\nWaxa ay ahayd 24-tii bishii sanadkii 2000, xiligaas oo uu wax yar uu xilka hayay, waxayna ahayd aaskii loo sameeyay Anatoly Sobchak.\nWuxuu ninkani ka mid ahaa dadkii soo afjaray midoowgii Soviey ee shuuciga ahaa, waxayna aad saaxiibo u ahaayeen Vladamir Putin.\nWaxa uu aad usoo gacan qabtay Putin isaga oo markaas ahaa sargaal darajadiisa ay hooseyso oo ka mid ah hay’addii sirdoonka Ruushka ee KGB, wuxuuna siiyay shaqadii ugu horeysay ee siyaasadeed.\nLama oga sababta uu u qaatay go’aankaasi weyn , balse maanta qeyb kasta oo dowladda ka mid ah waxaa qabsaday dadkii ka shaqayn jiray laamaha amaanka ee soofiyaatka (soviet), illaa heer ereyga dimoqoraadiyadda uusan xitaa micno samaynaynin marka laga reebo in afka laga sheego.\nLahaanshaha sawirka ALAMY\nSobchak iyo Putin oo duq magaalo iyo ku xigeen ka ah magaalada St Petersburg\nDoorashada dhawaan dhacaysaa ee madaxweynenimo waxaa u tartamaya 8 musharax oo uu Putin ka mid yahay, waxaana la’isku wada raacsanyahay in aysan shaki ku jirin natiijada, Puntina ay guushu raaci doonto.\nMid ka mid ah musharixiin waa gabadha lagu magacaabo Ksenia Sobchak, oo uu dhalay ninkii uu dartiis u baroortay Putin ee Anatoly.\nWaxa ay horey u ahaan jirtay wariya taleefishin ka hadasha, oo markii dambe isu badashay mucaarad, balse ogolaanshaha in ay is sharaxdo waxa ay ka heshay dowladda, waana qaabka ay u shaqayso dimoqoraadiyadda Ruushka.\nBalse waa ay ka shalaynayaan hadda in loo ogolaaado in ay is sharaxdo, sababtoo ah gabadhan waxa ay kasoo muuqanaysaa warbaahinta, iyada oo soo bandhigaysa eedeymo musuqmaasuq.\nTabeelo muujinaya ololaha doorashada ee Ksenia Sobchak,\nAabaheed markii uu ahaa duqa magaalada St Petersburg, Putina waxa uu ka dhigtay ku xigeenkiisa, kadibna waxaa dhacday in Mr. Sobchak lagu soo eedeyay musuqmaasuq, kadibna Putin ayaa garab siiyay oo diyaarad gaar ah inta u kireeyay u direy dalka dibeddiisa.\nXiligaas waxaa Ruushka ka talinayay Bores Yelsin, wuxuu ahaa nin qamriyo cab ah, oo ay adagtahay in uu xitaa shaqo tago.\nKadib ciidammadda sirdoonka ayaa Putin u carbiyay in uu xilka kala wareego.\nMarkii uu Putin isu soo sharaxay xilka madaxweynenimada markii ugu horeysay, ayaa waxaa geeri lama filaan ah geeriyooday Anatoly, wuxuuna ku dhintay qolkii uu ka degenaa hotel ku yaala magaalada Kaliningrad.\nWaxay dowladda sheegtay in uu wadnaha istaagay, balse baaritaan la sameeyay ayaa la waayay wax astaan oo muujinaysa arrinkaas, waxayna xaaskiisa Lyudmila Narusova sheegtay in ay aaminsantahay in ninkeeda la dilay.\nMarkii la joogay aaskiisa, Putin waa uu ooyay, ogoowna Putin ma ahan nin jili kara waxa uu samaynayo, mana ahan qof soo bandhiga shucuurtiisa meel fagaaro ah.\nWaxaa markaas la is weeydiinayaa in uu la ooyay baroordiiq ama in uu dareemayay in uu dambi weyn ka galay saaxiibkiis soo gacan qabtay?.\nWaxaa jira fikrada badan oo sheegaya in Sobchak la dilay, loona dilay sababo la xiriira Putin, balse waa uun shaki.\nDaawo Afurinta Dadka Masaakiinta ah ee Jinacsani\nDaawo Muuqaal Ciidsiinta Caruurta Agoonta ah ee Magaalada Jinacsani\nM/wayne CMC oo Jigjiga kuSoo dhaweeyay Boqorada Dalka Belgium Mathilde\nDaawo Xaflada Caleema Saarka Caaqilka Beelwaynta Jaarso ee Somaliland\nHorumarka Magaalada JigJiga, Daawo Hotel 5 Star ah oo laga Furay JigJiga.\nDocumentary Film Horumarka Jigjiga iyo Hiigsiga Jigjigada Cusub.\nDaawo Xaflad lagu shaacinayay caaqilka Beelwaynta Jaarso ee Somaliland.\n© Hoyga Wararka Marar


The Voice Of Somaliland: Wasiirka Macdanta iyo Biyaha Oo Dalka Ka Baxsaday Markii Golaha Wakiilada Looga Yeedhay\nWasiirka Macdanta iyo Biyaha Oo Dalka Ka Baxsaday Markii Golaha Wakiilada Looga Yeedhay\nHargeysa, March 19, 2006 (Somalilandtoday)- Wasiirka macdanta iyo biyaha Qaasim Sheekh Yuusuf ayaa si lama filaana dalka uga baxay dabayaaqadii todobaadkii hore, isla markana aan illaa hadda la ogayn halka uu ku sugan yahay, iyadoo aanu wasiirku iman illaa malintii khamiistii xafiiskiisa, isla markaan aanu gurigiisa joogin malmihii khamiisti iyo jimcihii. Sida uu qoray wargayiiska Haatuf cadadkiisii maanta wasiir Qaasin waxa la sheegay in ay u yeedheen in uu hor yimaado guddiga arrimaha gudaha ee golaha wakiilada Somaliland, kaa soo la filayey in uu hortago malintii khamiistii guddiga golaha wakiilada sidaana waxa wargayiiska Haatuf u xaqiijiyey Mudane Yuusuf Maxamed Ali (Tuke) waxaanu sheegay inay guddigoodu ugu yeedhen si ay su’aalo uga waydiiyaan arrimo la xidhidha heshiisyo la sheegay in uu la galay shirkado dalka ka baadhaya saliido.\nWargayiiska Haatuf isagoo sii wada qoralkiisa waxa uu sheegay sida ay ila xogogaali u sheegen wargayska ay mataana yihiin ee Somaliland Times in wasiirka Macdanta iyo Biyah Qasim uu ka duulay madaarka Hargaysa maalintii khamiisti , isaga oo u sii jeeda dhinaca Yurub isla markaana sii mari doona magaalad Addis Ababa ee dalka Itoobiya.\nSafarka wasiirka waxa lagu sifeeyey in ay ujeedadisu tahay si uu uga muquurto in uu hortago guddi hoosadka arrimah dibadda ee golah wakiilad,, waxanay ila ka tirsan wasaradda Macdanta iyo Biyuhu sheegen in wasiirku booqan doono magalada London iyo dalka Norway, kadibna uu uu tagi doono Houston ee dalka Maraykanka.\nShirkada Rova Energy Cooperation oo ah shirkad hawlo saliid baadhined ka wadda Somaliland ayaa bixisay lacag dhan $75,000 oo lagu magacdaray xaqa taba baridda (training bonus) ee wasaarada Macdanta iyo Biyaa.\nWaxa nasiibdaro lagu tilmamay in Qasin wadanka ka baxay iyadoo aanu wax fasaxa siinin M/weyn Riyaale. Waa masuulkii labaad ee kabaqsada in uu hortago golah wakiilada iyada oo uu hore uga baaqsaday hanti dhawraha guud ee qaranku in uu hortago golah wakiilada si wax loo ga waydiiyo arrimo la xidhidha miisaaniyad dawaldda ee hortaala golaha wakiilaada. Sidoo kale waxay wararku sheegen in Mr K V Sood oo ah ganacsade hindiya ah oo fasax loo siiyey in uu saliid ka baadho dhulka loo yaqano Block 32 oo ay hore saliid uga baadhay shirkad la odhan jiraya Chevron in uu yimado todobadkan Hargeysa lana kulmo M/weynah Somaliland, Daahir Riyalee. Dhinaca kale illaa hadda wax war ah oo arrintan ku saabsani kamuu soo bixin qasriga madax tooyada.


“Somaliland Oo Ku Taalla Juquraafiyan Goob Istiraatiiji Ah Waxay Ka Dhigtay Marinka Ugu Muhiimsan Ee Ganacsiga Caalamiga…” Mareegta Caalamiga Ah Oo Warbixin Ka Qortay Somaliland – somalilandtoday.com\n“Somaliland Oo Ku Taalla Juquraafiyan Goob Istiraatiiji Ah Waxay Ka Dhigtay Marinka Ugu Muhiimsan Ee Ganacsiga Caalamiga…” Mareegta Caalamiga Ah Oo Warbixin Ka Qortay Somaliland\nJamhuuriyadda Somaliland ayaa lagu sifeeyay Juquraafi ahaan bogcadda ugu istiraatiijisan dunida, sidoo kalena ah Is-goys halbowle u ah isu socodka ganacsiga caalamiga, siyaaasadda, tamarta iyo Amniga Adduunka. Taasina ay tahay muhiimadda sii kordhaysa ee loolanka sii xoogaysanayo ee dunida.\nWarbixin lagu daabacay mareegta caalamiga ah ee English.lokmat ayaa lagu sheegay in Jamhuuriyadda Somaliland ay tahay goob istaraatiiji ah oo ku talla Is-goyska Galbeedka Aasiya, Geeska Afrika iyo Badweynta Hindiya. Iyada oo taariikh ahaan goobtan oo u dhow marin-biyoodka Babel-Mandeb, ay tahay mid halbowle ah\nWarbixintaas oo lagu daabacay luuqada Ingiriisiga oo wargeyska Dawan soo turjumay, iyada oo shammaystiran waxay u qornayd sidan:- “Dekedda Berbera iyo halka ay Somaliland ku taal juquraafi-siyaasadeed oo ah isgoysyada Galbeedka Aasiya, Geeska Afrika iyo Badweynta Hindiya, waxay u badan tahay inay qaadan doonto muhiimadda istiraatijiyadeed ee sii kordhaysa, marka loo eego loollanka sii xoogaysanayo ee adduunka.\nTaariikh ahaan, goobta istiraatiijiga ah ee dekedda Berbera ay ku taallo oo u dhow marin-biyoodka Babel-Mandeb, oo ah halbowlaha ugu muhiimsan ee ganacsiga caalamiga ah iyo amniga tamarta adduunka, ayaa soo jiidatay quwado shisheeye. Dhawrkii sanno ee u dambeeyay, Imaaraadku wuxuu saldhig adag ka samaystay Berbera. Dhanka kale Imaaraadka, Itoobiya iyo Somaliland ayaa wada-gaadhay is-bahaysi lagu horumarinayo aagga dhaqaalaha ee Berbera.\nWaxa kale oo bishii June ee sannadkan lagu daah-furay xarun cusub oo konteenarada laga hirgeliyey dekedda magaalada Berbera ee Somaliland. Dalkan Jamhuuriyadda Somaliland waa dal ka go’ay Soomaaliya, mana jirto dawlad kale oo aqoonsan. Dekadda Berbera waxa ay ku taal xeebta koonfureed ee gacanka cadmeed.\nImaaraatka, horumarinta dekedda Berbera iyo dhismaha iskaashiga istiraatijiyadeed ee Somaliland waxay u adeegaysaa laba ujeedo oo xidhiidh ah: inay ka hor yimaaddaan hor-u-marintii agabka dekedda Jabuuti ee maraakiibta ku sii jeeday Kanaalka Suweys iyo ballaadhinta saamaynta ay ku leeyihiin Geeska Afrika. Imaaraadku wuxuu ku sugan yahay Somaliland iyo Yementa Koonfureed, waxaanu ku sugan yahay mawqif juqraafiyeed oo laga masayri karo: wuxuu si dhow ula socon karaa gacanka cadmeed ee istiraatiijiga ah, wuxuuna qaabayn karaa arrimaha istaraatiijiyadeed ee gobolka.\nGacanka Cadmeed waa qayb muhiim ah oo ka mid ah deriska badeed ee Hindiya iyo xafiiltan xooggan oo u dhexeeya quwadaha waaweyn, waxay hoosta ka xariiqayaan baahida loo qabo kordhinta joogitaanka istiraatiijiga ah ee Hindiya ee gobolka. Hindiya ayaa dhawaan safaaradeeda ka furatay dalka Jabuuti, waxaana ay si joogto ah u ballaadhineysaa xidhiidhka ay la leedahay Geeska Afrika.\nSi rasmi ah ma jiro wax xidhiidh ah oo dhex maray Hindiya iyo Somaliland. In Somaliland la fadhiisto waxay balaadhin doontaa joogitaanka Hindiya waxayna noqonaysaa mid waxtar u leh la socodka dhaqdhaqaaqyada Shiinaha ee gobolka.\nHindiya waxay u adeegsan kartaa xidhiidhka ay la leedahay Imaaraadka si ay xidhiidh cusub ula samayso Somaliland. Marka la barbar dhigo siyaasadda aan xasilloonayn iyo nabad-gelyo la’aanta ka jirta Soomaaliya. Somaliland waa dal dimuqraadi ah oo xasilloon oo ammaan ah. Tani waxay sidoo kale u adeegi doontaa ujeeddadeeda ah in isha lagu hayo dhaq-dhaqaaqyada Shiinaha ee gobolka iyo inay noqoto awood ay kula xisaabtanto Gacanka Cadmeed.


Xafiisyada Gobollada – GMDQ\nKu Baahinta Dalka Hawlaha Doorashooyinka\nGuddiga MDQ waxaa u qorshaysan in uu dalka ku baahiyo hawlaha doorashooyinka. Wadashaqaynta guddiga iyo madaxda dawlad goboleedyada ayaa muhiim u ah hirgelinta hawlaha doorashooyinka dalka. Guddigu wuxuu kulammo la yeeshay madaxda, siyaasiyiinta iyo waxgaradk a dhammaan dawlad goboleedyada. Kulammadaas oo qayb ka ahaa u kuurgelidda sidii loo diiwaan gelin lahaa codbixiyaha doorashada.\nLa tashiyo ballaaran ayaa guddigu la sameeyey oo ku wajahan sidii looga gudbi lahaa caqabadaha doorashooyinka, taageerada siyaasadeed iyo maaliyadeed ee doorashooyinka, wacyigelinta dadwaynaha iyo ka qayb qaadashada sugidda amniga doorashooyinka. kulammadaas Guddiga waxaa bar bar socday in uu dadwaynaha Somaliyeed uga warbixiyo hannaanka Guddigu u dhisan yahay, qorshaha istaratiijiyadeed, horumarka siyaasadeed, xarunta iyo hawladeennada guddiga. Wufuud ka socotay guddiga ayaa kulamo la qaatay madaxda dawlad goboleedyada Jubbaland, Hirshabeelle, Galmudug, Konfur galbeed iyo Puntland. Dhammaan kulammadii guddigu la qaatay ayaa ku soo dhammaaday is afgarad iyo wadashaqayn.\nWaxaa guddigu dhowaan soo saarayaa talobixin ku saabsan hannaanka iyo sharciyadda ay ku wadashaqayn karaan guddiga iyo dawlad goboleedyadu iyadoo tixraacaya Dastuurka JFS iyo Sharciga guddiga ee LR 4.\nGuddigu wuxuu qorshaynayaa inuu xafiisyo uu ku hawlgalo ka furo caasimaha dawlad goboleedyaada. Xafiisyada ayaa fududayn doona wadashaqaynta guddiga qaran iyo guddiyada dawlad goboleedyada ee doorashooyinka.\nIn kastoo ay jiraan caqabado siyaasadeed iyo kuwa amniga, haddana waxaa guddigu ku kalsoon yahay in dawlad goboleed yadu aanay ka hagran doonin wixii ay awoodaan. Waxaana ku rajawaynahay in is afgarad siyaasadeed laga gaaro caqabadaha badan kood.


Abiy Axmed oo booqasho kedis ah ku tagay Asmar xilli ay Itoobiya qasantahay.\nSaturday July 18, 2020 - 17:32:40 in Wararka by Liibaan Jeexoow\nAbiy Axmed ayaa socdaal lama filaan ah ku tagay magaalada Asmara ee caasimadda wadanka Eritrea.\nWarbaahinta ku hadasha Afka dowladda Xabashida Itoobiya ayaa maanta barqadii baahisay muuqaallo muujinaya Abiy Axmed oo isagoo xiran maaskada looga gaashaanto Carona Virus ka degaya garoonka diyaaradaha Asmara.\nIsais Afwerki ayaa R/wasaaraha Itoobiya munaasabad soo dhoweyn ah ugu sameeyay Asmara, lama oga waxa uu salka ku hayo socdaalka Abiy Axmed ee dalka Eritrea.\nDowladaha Itoobiya iyo Eritrea ayaa sanadadii lasoo dhaafay waday wax ay ugu yeereen midaynta wadamada bariga Afrika arrinkaas oo dhaliyay shaki laga qabo in labadan dal ay doonayaan sidii ay uboobi lahaayeen kheyraadka dhax ceegaaga Soomaaliya.\nSocdaalka Abiy ee Eritrea wuxuu imaanayaa xilli dagaallo iyo rabshado dhiig badan ku daatay ay ka socdaalka dalka Itoobiya, kooxaha mucaaradka qowmiyadda Oromada ayaa horay u sheegay in Xukuumadda Addis Ababa ay maciin bidi doonto adeegsiga ciidamo Ereteriyaan ah si ay udambiso kacdoonka shacbiga ah ee wadankaas gilgilay.\nDarawalkii khaaska ahaa ee Shariif Sheekh Axmed oo Meydkiisa laga helay Hoteel Muqdisho kuyaal!\nAskar Itoobiyaan ah oo lagu dilay gudaha degmada Luuq.\nVideo+Warbixin: ITOOBIYA OO KALA DHAQAAQDAY.\nDoorashooyin aysan raalli ka aheyn dowladda Itoobiya oo ka bilaawday gobolka Tigray.\nSaldhigga ciidamada Itoobiya ee degmada Baardheere oo weerar lakulmay.\nItoobiya oo xaqiijisay in Mareykanku uu ka joojiyay lacag 100 Malyan ah.\nWaddooyinka Muqdisho oo loo xiray Deni iyo Axmed Madoobe.


Dhageyso :-Diyaarad sidey gargaar oo ka degtey magaalada Jowhar - Awdinle Online\nDhageyso :-Diyaarad sidey gargaar oo ka degtey magaalada Jowhar\nNovember 12, 2019 (Awdinle Online) – Gargaar loogu talogalay dadka ay fatahaaduhu saameeyeen ee gobolka Sh/dhexe ayaa maanta laga dejiyey garoonka diyaaradaha magaalada Jowhar.\nGargaarkan oo ka koobnaa teendhooyin,maro kaneeco,bustayaal iyo qalab kale ayaa waxaa soo gaarsiiyay maamul goboleedka Hirshabelle guddiga Gurmadka fatahaadaha ee dowlada Federalka Soomaaliya.\nWasiirka Boostada iyo Isgaarsiinta dowlada federalka xubina ka ah guddiga gargaarka fatahaadaha Cabdi Canshuur Xasan oo deeqdan ku wareejiyay maamul goboleedka Hirshabelle ayaa sheegay inay tahay deeqdii ugu horeysay balse ay dowladu keeni doonto dhowaan deeqo kale.\nMunaasabadii wareejinta deeqdan ayaa waxaa goobjoog ka ahaa Madaxweynaha dowlad goboleedka Hirshabelle Maxamed Cabdi Waare,guddoomiye ku xigeenka koowaad ee baarlamaanka Hirshabelle Cabdi Xuseen Geedi,wasiiro,xildhibaano iyo maamulka gobolka Sh/dhexe.\nMadaxweynaha Dowlad Goboleedka Hirshabelle Maxamed Cabdi Waare ayaa u mahadceliyay guddiga gurmadka fatahaadaha waxana uu ku baaqay in la joogteeyo gargaarka.\nDeegaano badan oo ku yaal hareeraha wabiga Shabelle ee degmooyinka Jowhar,Balcad iyo Mahaday ayaa waxaa saameyn weyn ku yeeshay fatahaadaha wabiga Shabelle waxaana kumanaan qoys oo ku nool deegaanadaas aysan haysan wadooyin ay ugaga soo gudbaan biyaha wabiga ee ku fatahay.\nPrevious articleGadoomiye mursal oo khudbad ka jeediyay Kulanka Guddiga Joogtada ah ee Baarlamanka Federalka Ethopia:- (Sawiro)\nNext articleTaariikhda Taxanaha Golayaasha Sharcidajinta Baarlamaanada Soomaaliya


Lama Waayin Lacag Lagu soo Daabaco Lacagta | allsanaag\nLama Waayin Lacag Lagu soo Daabaco Lacagta\nWasiirka Maaliyadda ee DF, Ca/raxmaan Bayle, ayaa dhawaan waxa uu sheegay in ay soo daabici lahaayeen lacagta shillin Soomaaliga ah, balse aysan wadda heeyn lacagtii lagu soo daabici lahaa.\nLacagta daabacaadda ayuu ku sheegay ineey tahay $42 milyan oo doolar, meesha uu sheegay ineey hayaan kalla bar lacagtaas oo ah $21 milyan oo doolar. Hadaba, su’aasha meesha taal ayaa ah, miyaa loo waayey lacag lagu soo daabaco lacagta shilin Soomaaliga?\nHadaba, dawladda ayaa dhawaan iibsatay dhisme ku yaal dalka Mareeykanka oo ay ugu tallagashay safaaradda ku taal dalka Mareeykanka, waxeeyna ku iibsatay afar milyan iyo toddobo boqol oo kun oo doolar, $4700,000. Waxaan la soconaa in dawladdii horre ee Kacaanka, oo awood u laheeyd ineey iibsato guri aysan iibsan, iyada oo eegeeysa baahiyahay kalle ee markaa taagnaa.\nWaxaa iyana dawladda ay lacago ku bixisay taallooyin ay ka mid yihiin Dhagaxtuur, Xaawo Taako, iyo kuwa la midka ah, kuwaas oo dadka badankiisa ay u arkaan in waqtigan aysan muhiim aheeyn, ayna jiraan arrimo badan oo ka muhiimsan taallooyinka.\nIntaa waxaa dheer, waxaa lacago badan lagu bixiyaa sidii loo burburin lahaa maamulada ka jira dalka, waxaa lacago lagu bixiyaa dadka facebook dawladda ka ammaana, kuwa waxa u sawira dawladda, baarlamaanka oo jeebka lagu shubtay, iyagana jeebka loo buuxiyey, iyo dabcan kuwa Telifishinada dawladda ka difaaca oo iyana lacago ku qaata difaacida dawladda.\nHadaba, waxaa jira lacago badan oo dawladda soo gallay iyo kuwo loo ballan qaaday. Sidaa darteed, dawladda ma aysan waayin 21 ka milyan ee ka dhiman si loo soo daabaco lacagta shillin Soomaaliga, balse Farmaajo iyo Kheeyre waxeey ku tallagaleen in ay ku mashquuliyaan shacabka wax aan muhiim u aheen dalka, meesha ay aheed ineey xooga saaraan arrimaha amniga, dhameeystirka dastuurka, dib u heshiisiinta, soo daabicidda lacagta shillin Soomaaliga iyo la dagaalanka musuqmaasuqa.\n← Puntland oo mamnuucday furitaanka xafiisyo siyaasadeed Deni oo kormeer Isbitaalka guud ee Boosaaso →


Ra’iisul Wasaaraha Cusub oo Maanta xilka la wareegaya - Awdinle Online\nRa’iisul Wasaaraha cusub ee Soomaaliya Maxamed Xuseen Rooble ayaa la filayaa in Maanta oo Axad ah uu la wareego xilka Ra’iisul Wasaarenimo oo uu Madaxweyne Farmaajo u Magacaabay 17-kii Bishaan.\nFarriin loo diray Golaha Wasiirada xilka siihaya ayaa waxaa lagu wargeliyay in Maanta oo Axad ah ay kasoo qeyb galaan munaabadda uu xilka kula wareegayo Ra’iisul Wasaraha Cusub, taas oo ka dhaceysa Xafiiska Ra’iisul Wasaaraha oo ku dhex yaalla Xarunta Madaxtooyada, waxaana ay u qorneyd sidatan.\n” Dhamaan Xubnihii Golihii hore Wasiirada, waxaa la idinku wargelinayaa in Axad 27/9/ 2020 Saacadda 10: 00 AM ay jirto Xafladda uu xilka kula wareegayo Ra’iisul Wasaaraha Cusub ee Soomaaliya Maxamed Xuseen rooble oo ka dhaceyso XRW.\nRa’iisul Wasaarihii hore ee Soomaaliya Xasan Cali Kheyre ayaa 24-kii Bishaan waxaa uu qoraal uu ku sheegay in uu diyaar u yahay in uu xilka wareejiyo u diray Ra’iisul Wasaaraha Cusub, taas oo la ogeeysiiyay Madaxweyne farmaajo, Guddoonka labada Aqal, Guddoomiyaha Maxkamadda Sare iyo Hanti dhowraha Qaranka, hayeeshee ay u muuqato in warqadaas laga gudbay.\nMahdi Maxamed Guuleed oo ah siihayaha xilka Ra’iisul Wasaaraha ayaa la filayaa in uu Maanta xilka ku wareejiyo Ra’iisul Wasaaraha Cusub sida ay sheegtay Xildhibaan Khadiijo Maxamed Diiriye oo ka tirsan Golaha Shacabka.\nPrevious articleMadaxweyne Farmaajo oo wax laga weeydiiyay dhiibistii Qalbi Dhagax\nNext articleFarmaajo oo ka hadlay Amniga & Doorashooyinka Soomaaliya


Musharaxiinta madaxweynaha Galmudug iyo Warar kii ugu dambeeyey – Mareeg.com somalia, World News and Opinion.\nMAREEG 29 June 2015 29 June 2015\nMagaaladda Cadaado ee uu ka soconayo dhismaha maamulka gobolladda dhexe ayaa waxaa ka socda olole xoog leh oo ay wadaan musharaxiinta u tartameysa xilka madaxweynimo ee dowlad gobolleedka Galmudug.\nWaxaa jira musharaxiin dhowr ah oo ku sugan Cadaado kuwaasi oo wada dadaaladii musharax walba uu ku kasban lahaa xildhibaanadda Baarlamaanka dhawaan la dhisay ee Galmudug, waxaan magaalada Cadaado lagu arkayaa siyaasiyiin iyo xildhibaano Baarlamaanka Federaalka ka tirsan iyo dhallinyaro reer Muqdisho ah oo u kala olaleynaya Musharaxiinta. Wadada laamiga ah ee marta bartamaha magaaladda Cadaado ayaa la dhinac tixay boorar ay ku sawiran yihiin musharixiinta iyo qoraalo kooban oo ka tarjumaya ballan-qaadyadda musharaxiinta , sidoo kale goobaha muhiimka ah ee magaaladda Cadaado iyo gawaarida ayaa lagu xardhay sawirrada musharaxiinta.\nSaddexda Musharax ee ugu cad cad dadkuna ay aadka u hadal hayaan ayaa ah Ambassador Axmed Cabdisalam , Cabdikariim Xuseen Guuleed iyo Ambassador Ahmed Macalim Fiqi. Doorashooyinka leh xamaasadda iyo loolanka siyaasdeed ee ka jira gudaha magaaladda Cadaado ayaa ku soo xusuusinaya doorashooyinkii guddoonka Baaarlmaanka iyo madaxweynenimadda Dowladda Federaalka ee Muqdisho ka dhacay sannadkii 2012-dii.\nShacabka gobollada dhexe iyo siyaasiyiinta ayaa isla dhaxmaraya ka hadal musharaxiinta midkooda ku haboon madaxweynenimadda iyagoo marka laga yimaado saadaalinta cida guuleysaneysa sheegaya faa’iidada iyo qasaaraha uu lahaan karo seddexdan musharax mid walba oo ku guuleysta Madaxweynenimada Galmudug.\nDoorashaddii Guddoomiyaha Baarlamaanka Galmudug ee sabtidii la soo dhaafay uu ku guuleystay Cali Gacal Casir ayaa lagu sheegay in ay u dhacady si dumuqraadiyad leh iyada oo kooxo siyaasadeed oo kala tageersanaa labada musharax ee wareega ugu dambeeya isku soo hartay uu dhaxmaray loolan adag oo xamaasadeysan islamarkaana si muran la’aan ah lagu kala baxay.\nCadaado ayaa noqotay fagaaro muhuum ah oo culeys iyo loolan siyaasadeed la qeybsatay Muqdisho islamarkaana ay ku tartamaan kooxaha siyaasadda Soomaaliya iyadoona qaab dhismadkeeda maamulka goboladda dhexe yahay mid ka duwan maamuladda kale ee dalka, lana rajeeynayo in habraac u noqdo maamuladda kale ee dhismi doona.


Wararka Maanta: Arbaco, Mar 27, 2013-Madaxweynaha Somaliland oo Safar ugu Maqnaa Dalka Imaaraadka Carabta oo dib ugu soo laabtay Magaalada Hargeysa\nMadaxweynaha Somaliland iyo weftigiisa, ayaa galabta ka soo degay madaarka Berbera, halkaasi oo uu ku soo dhaweeyay Wasiirro, madaxda gobolka iyo degmada Saaxil iyo dadweyne tiro badan.\nMadaxweynaha Somaliland Mudane Axmed Maxamed Maxamuud (Siilaanyo), ayaa ka warbxiyey waxyaalihii ay ka wada hadleen dawladda Imaaraadka Carabta, waxaanu sheegay inay safarkaasi uu ku soo dhamaaday guul, isla markaana ay ka wada hadleen sidii loo xoojin lahaa xidhiidhka labadda dhinac, isla markaana ay maalgashadaan Somaliland.\nMadaxweyne Axmed Siilaanyo waxa uu sheegay inay dawladda Imaaraadka carabta u bandhigeen inay wax kala qabtaan mashaariic kala duwan oo la xidhiidha xaga horumarka sida waxbarashada, caafimaadka, dhaqaalaha, wadooyinka iyo adeegyadda kale daruuriga ah.\nSidoo kale, waxa uu Madaxweynuhu si weyn ugu mahad celiyay dawlada Imaaraadka oo uu xusay inay si milgo leh u qaabileen weftigiisii.\nMadaxweynuhu intii uu halkaasi joogay waxa uu la kulmay madax ay ka mid yihiin Wasiirka Madaxtooyadda ee Imaaraadka carabta, Wasiir Ku xigeenka wasaarada Arrimaha dibada Imaaraadka carabta iyo dhaxal suga imaaraadka.\nSafarkan madxweynaha waxa ku wehelinayey wasiirka Arrimaha dibadda, Wasiirrada Madaxtooyadda, Wasiir Beeraha, Guddoomiyaha xisbiga KULMIYE, Guddoomiye Ku xigeenka koowaad ee Wakiiladda, Wasiir Ku xigeenka warfaafinta, Wasiir Ku Xigeenka Caafimaadka, Afhayeenka Madaxtooyadda iyo marwada koowaad ee Somaliland.


Dhismaha Bulshada | New City School\nKulanka subaxi waa qaab maalin walba la sameeyo oo loogu talagalay in lagu dhiso bulshada ee fasalka. Waa waqti la isku salaamo, la iska wareeysto xaaladaha noloshooda, ay wada ciyaaraan oo na loo sheego warbixinta muhiimka ah, caruurtana ay u diyaargaroobaan maalintii waxbarashada bulshada iyo tacliinta. Kulanka Subaxdii, caruurta waxeey kubartaan xirfadaha bulshada sida dayactirka diiradda, weydiinta su’aalahaqeyma leh, bixinta fikradooda, dhagaysiga, salaanta gacanta hab saaxiibtinimo, sheegayay fikradaha, iyo fahanka booskooda bulshada dhexdeeda.\nRajada iyo Riyooyinka\nSanada walbo bilaawgiisa shaqaalaha, carruurta, iyo waalidiinta waxee cadeenaayaan waxee rajeenaayaan sanad dugsiyeedka . Macalimiintu waxay ka fiirsadaan goolasha horumarinta xirfadeed. Waxa kale oo carruurta la wadaagaan rajadooda oo inuu fasallada nabad iyo wax soo saar leyihiin. Caruurta waxee sheegaayaan, ee tusinaayaan, iyo ay la wadaagaayaan goolashoda tacliinta iyo bulshada. Intaa waxaa dheer, waalidiinta iyo xubnaha qoyska waxaa laga codsanayaa inay muujiyaan waxee u rajeenaayaan carruurtooda. Fasal kasto wuu dabbaaldegga rajadooda iyo si qurux badan aa loo soo bandhigi.\nKulanka Dhugsiga Dhan\nSi loo dhiso bulshada dugsiga dhan, carruurta New City waxee leeyihiin fursad ay ka qaybgalaan kulanka dugsiga dhan. 2-3 jeer bishiiba dugsiga oo dhan wuu wada kulmaa si la isu salaamo, la ciyaaro, la heeso, go’aan la gaaro, oo lagu tababaro xirfadaha bulshada. Shaqaalaha wee is la shaqeeyaan si ay qorsheeyaan kulamadaan.\nFasallada lagu lamaaneeyey la wadaago shaqada\nKulanka dhugsiga dhan waxaa dheer, in ay fasal kasta uu leeyahay fasal kale uu lashaqeeyo uu na la wadaago mashruuc ay iskala shaqeeyeen. La wadaaga shaqada waxee dhacadaa dhawr jeer sanad walba si loo siiyo ardayda fursad ay ku soo bandhigaan wixii ay ka shaqeynayeen fasalkooda. Waxay kaloo ka caawisaa si ay dhisan xirfado bandhigid iyo waxay isku xariirisaa ardayda heer fasal oo kala duwan kujiraan oo na lasocodsiisaa waxee ardayda kale sameenaayaan.\nDhismaha bulshada waxee ka dhacadaa banaanka dhismaha iyo sidoo kale gudaha. Bilowga ee sannadka, macalimiintu waxee habeenayaan ciyaaro loogu talagalay ardayda. Caruurta waxee ciyaaraan ciyaaro wada shaqeyn barayso intee tartanka bari laheyd. Waxaan aaminsan nahay in carruurtu u baahan yihiin dhaqdhaqaaqa jirka inta ay cunteyn ka hor, sidaas carruurta waxee ciyaaraan qadada ka hor. Sanad ka markii oo sii socodo ardayda


Ujeedada Kumandoska Maraykanka Howlgalkii ay ku qaadeen Al-Shabaab ee Sh/hoose oo la ogaday – Balcad.com Teyteyleey\nUjeedada Kumandoska Maraykanka Howlgalkii ay ku qaadeen Al-Shabaab ee Sh/hoose oo la ogaday\nShabakadda Wararka Looking for an economic opportunity for your Finax purchase? We provide you the opportunity to buy it only for 1.24 USD at our store! ee Waaxda Arrimaha Dibedda Maraykanka ee Abaalmarinta Caddaaladda (the Rewards for Justice) ayaa lagu daabacay inay Komaandooska Maraykanka ka qeyb galeen Hawlgal ka dhacay Deegaanka D/Salaam ee Gobalka Sh/hoose.\nMaryakanka ayaa Warbixinta ku sheegay in Hawlgalkaasi la doonayey in lagu soo qabto Ku-xigeenka Hoggaamiyaha Al-Shabaab, C/raxmaan Maxamed Warsame oo lagu naanayso Mahad Karatee, iyadoo Maraykanka horey u dul dhigay ninkaasi abaal marin Lacageed oo dhan 5 million oo Dollar ku bixinayaan ciddii keenta Warbixin horseedi karta in la soo xiro Mahad Karatee.\nDhanka kale Websaytka Waaxda Arrimaha Dibedda Maraykanka ayaa qoray inuu Mahad Karate ku lug lahaa Weerarkii Jaamacadda Garissa lagu qaaday bishii April 2-deedii ee sannadkii 22015-kii, oo ay ku geeriyoodeen 150-qof.\nBishaaro, Bacshuush iyo Bushi.\nWar deg deg ah: Al-Shabaab oo Gowracday laba asakari oo ka tirsanaa Ciidamada Dowaladda (Magacyada Askartaasi)


Daawo qaabka ay ku islaamtay islaan Yahuudiyada ah? Gaaldiid\nDaawo qaabka ay ku islaamtay islaan Yahuudiyada ah?\nBogga Hore > Sermon > Daawo qaabka ay ku islaamtay islaan Yahuudiyada ah?\nBismillah, waxaan kasoo xiganay muuqaal uu duubay Sheekh Caa’id Alqarni Ilaahay ha xifdiyee ayaa wuxuu dhahay: Waxa jiray nin u dhashay dalka Sudan, wuxuu daganaa isaga iyo xaaskiisuba wadanka Maraykanka, isagoo wax ka baranayey, waxaana qalbigiisa ka guuxaysay inuu dadka dacwada gaadhsiiyo. Ninka Suudaaniga ah waxa gurigiisa la jaar ahaa islaan Yahuudiyad ah, oo kaligeed noolayd, cid la joogta ama daryeeshana aan haysan marka laga reebo Ey ay subaxii kaxaysan jirtay.\nIslaantii Yahuudiyada ahayd ayaa xanuusatay markkaasaa ninkii Suudaaniga ahaa ayaa usoo gurmaday oo gaadhiga Ambulance ka u dalbay, kolkaasuu ninkii Suudaaniga ahaa islaantii sii raacay illamaa cusbitaalka ay ka tagayeen, markii ay cusbitaalka yimaadeen ayaa dhakhaatiir tidhi: ma la joogi kartaa islaanta? wuxuu yidhi: haa. Halka xaaskii uu qabay ninka suudaaniga ay cuntada cusbitaalka keeni jirtay,\nMarkay mudo joogeen halkii ayaa waxa soo gashay bishii Ramadan, kolkaasay soomeen labadii lamaane ee isqabay, markaasya islaantii Yahuudiyaduna lasoontay ayadoon muslimad ahayd, markii la gaadhay afurtiina way la afurtay.\nIslaantii Yahuudiyada ahayd waxa ka heshay macaamilka wanaagsan ee labadaas qof kadibna waxay go’aansatay inay islaamto, wayna islaamtay oo qaadatay diinta Islaamka.\nIslaantii waxoogaa way xanuusatay, ugu danbayna xaqii ayaa u yimid oo way geeriyootay, waxaana lagu aasay xabaalaha muslimiinta. Mudo kadib ayaa albaabka lagu soo garaacay ninkii Suudaaniga ahaa, mise waa nin looyar ah oo waxa looga yeedhay Maxkamada.\nNinkii isagii oo yaaban ayaa qaadigii ku dhahay, waxaan kuugu yeedhnay inaan kugu wareejino hanti laguu dardaarmay, mise islaantii ayaa u dardaarantay gurigeedii Villada ahaa, beer iyo lacag bangiga ugu jirtay. SubxaanAllah, Ilaahay wuxuu ugu abaal guday khayr aduun iyo mid aakhiraba, camalkii ay Ilaahay dartiis ay u qabteen.\nQisada Labaad Nin ku Islaamay Koob shaaha!!\nNin shaqaale ahaa ayaa wuxuu dhahay: Waxa ila shaqayn jiray laba nin oo muslim ahaa, marka lagaadho xilliga break time ka ama biririfta ee nususaacaha ayey aadi jireen maqaaxida, waxayna soo iibsan jireen koob shaaha ayagoo maalinkasta ii keeni jiray koob shaaha, waxaan is dhihi jiraya malaha way kaa naxeen, laakiin markasata oo ay aadaan maqaaxida waxay ii keenaan koob shaaha.\nDhaqanka dadka reer galbeedkuna waa nin kasta iyo gabadhkasta inay isku filnaato, majirto shaah laysu qaado iy wixii lamid ahba, markaa ninkii wuxuu la cajabay dhaqanka iyo akhlaaqda saeysa ee labadaas nin, sidaasbaanu ku qaatay diinta Islaamka.\nSubxaanAllah, akhlaaqda iyo dhaqanka muslimiinta ayaa ah waxyaalaha ugu badan ee diinta Islaamka lagu soo galo.\nTaariikhMarch 16, 2017


1-Wax la wadaag\nQofka si toosan aan kuu eegin karin oo goos goos kuu eegaya waa qof aad cajab galisay oo aan kaa indha buuxsan karin, sidaa darteed inta hareerahaaga eegtid qofkaas oo kale wax la wadaag.\n2-Ka raadi Nolosha\nHa ku hafanin Nolosha inta aad Raga ka goobaysa, nolosha macaan oo wanaagsan waa mid mudan in laga raadiyo Labka ama dumarka.\n3-Daawada mashaqada Nolosha\nSaddex ayaa daawo u ah mashaqada\nQuruxda aan waligeed duqoobin oo is baddalin waa quruxda Qalbiga, quruxda qalbiga Miin iyo Cirro midna ma yeelato foolxumana uma soo dhawaato.\nFaasku falka xanuunka badan eee u geysto Geedka wuu hilmaamaa, balse Geedka xanuunkiisa mar walba wuu dareemaa.\nMaah maah Afrikaan ah.\nU qaad qalbigaada halka uu raaxo ku dareemayo, u qaad qalbigaada halka uu jecelyahay in uu joogo, u qaad qalbigaada halka uu amaan ku dareemayo.\nHa u jihaynin qalbigaada jiho aanan ku cajab galinayn, farxadda marka aad adiga heshid ayaad dareemi kartaa macnaheeda dadka kalana la wadaajin kartaa, balse marka ay naftaada muurugeysantahay, maxay farxad siin kartaa saa macnaha farxaddaba wuu ka maqan yahay.\nXanunnada nagu dhaca iyo qalbi jabyada in haysta sida badan waxay ka yimaadaan dadka, wax walba oo qurxoon ama macaan oo wanaagsana waxay ka yimaadaan Alle xagiisa, waxaase la yaab leh in aan mar walba usii dhawaasho badanahay Dadka, halka aan kasii fogaanayno Allaha ina wanaajiya mar walba.\n8-Qofna ma mudna\nQofna ma mudna dhaawac, qof walba inta uu sito ayaa ku filan.\nHa ka qaadanin gabdhaha ehelkooda haddii aadan u xafideen waxa ay mudantahayna aadan kula dhaqmeen.\nIn aad ka tagto waa raganimo.\nHaweeneyda marka ay faraxsantahay ma joojinayso hadalka, marka ay murugaysantahayna hal eray ma dhihi karto.\nAamin fikaradda ah in haweenayda ay ninka ka dhex jcelaan karto meel dheer xitaa haddii ay kun magaalo u dhaxayso, balse maqalka haweenay kale uusan meesha ku jirin.\n12-I maslaxee aan ku maslaxeeyee.\nAbuu Dardaa wuxuu ku yiri xaaskiisa\n“Haddii aan caroodo i raal gali, haddaad carootidna waan ku raali galinayaa, haddii aanan sidaa noqon karina waxaa dhaw kala tageena”\nMuhiimadda waa in aan cuqdad la isku qaadin oo xaaskaaga aad raali galisaa marka ay ka carooto fal ama hadal dhinacaaga ka yimid xitaa haddaadan xumaan ula jeedin, balse fahamku sidaa noqday, si la mid ah xaaska iyana waxaa laga doonayaa in ay ninkeeda raali galiso marka xageeda uu ka xumaado, haddii aysan sidaa samayn labada is qabta ma dheera waqtiga kala tagoodu.\nHaweenayda adkaysiga badan\nWaa mid jacayl badan\nWaa mid saamayn badan\nwaa mid dulqaad badan\nWaa mid hilmaanta waxa aan muhiimka u ahayn\nWaa mid garasho dheer\nWaa mid horey u socod ka door bidda gadaal eegidda\nWaa mid isku day badan.\nIn aad hub samaysatid oo dadka aad kula dagaasho waxaa ka fiican in qalbiyada dadka inta saamaysatid aad ayaga kula dagaasho, ma jirto hub ka wanaagsan laabta qofka oo aad la wareegto, maxaa yeelay, waa dagaal aad ku guulaysanaysid waqti walba adiga oo in yar oo garaafa ah aysan ku gaarin.\nHadaba laabta dadka u hano in aad isku difaacdo ayagana aad ku difaacdo ee ha u hanan in aad ayaga wax ugu geysato.\nQuruxda dumarka waa in ay noqotaa Aqoon iyo Dulqaad iyo Garasho dheer, ani ahaan ma eegeen haweeney qurxoon oo aan dulqaad, aqoon, iyo garasha ahaana aan dhisnayn.\nDumarku waa saldhiga nolosha oo dhan, haddii saddexdaas aysan ka dhisnayna waxay iska noqonaysaa Qalab waxtarkoodu lumay.\nWaxay dhaheen waxay haweynayda u baahantahay muddo dheer haddii ay rabto in ay ogaato muhiimadda sharafteed.\nSidoo kale waxay dhaheen haweenayda waxay u baahantahay in ay samayso khaladaad fara badan si ay u garato baaxadda khaladkeeda.\nSidoo kale waxay dhaheen haweenayda waxay u baahantahay in ay hesho mucjiso usoo celisa kalsoonida nafteeda si ay u garato Qofka ay dhab u tahay iyo waxa ay u qalanto oo ay mudantahay.\n17-Qofna ha sugin\nqofna ha ka sugin in uu dunidaada kuu dhiso.\nDunida aad ku riyoonaysid adiga ayaa lagaa doonayaa in aad dhab u samaysato.\nMa ahan in aad dhahdo aniga yaanan farxin.\n18-Ha wal walin\nHaddaad dambaawdid towbad keen\nHaddaad xumaan samaysana dambi dhaaf dalbo\nHaddaad khaladdaana dib u sax\nNaxariista Alle waa balaarantahay\nAlbaabada Allena ma xirmaan\nTowbadduna waa la aqbalaa.\nKalimadda wanaagsan waxay u duushaa sida shimbarta oo kale, waxay dhex mushaaxdaa quluubta dadka, iyada oo kasoo saarto gudahooda quruxda dhoolacaddaynta wajigooda ka muuqato.\nFadlan kusii daa hadalkaaga wanaagsan qalbiyada dadka si ay kuu jeclaadaan.


Darawalka Radeon Crimson: oo loogu talagalay cayaartoyda Ubuntu | Laga soo bilaabo Linux\nnacaybtire | | GNU / Linux, Noticias\nDarawalka Radeon Crimson wuxuu noqon doonaa magaca cusboonaysiinta ugu dambeysa ee loogu talagalay Xirmooyinka darawalka AMD garaafyada taasoo noqotay bedelka saxda ah ee Galiye, taas oo si sii kordheysa ugu sii dhowaaneysa hawlgabnimada, gaar ahaan ka dib markii la bilaabay Omega oo loo heli doono nidaamyadeena Ubuntu runtii dhowaan.\nXirmooyinka darawalka ay soo saartay shirkaddan, wixii hadda ka dambeeya waxaa loo aqoonsan doonaa Barnaamijka Radeon; iyo Radeon Software Crimson Edition waa daah furitaankii magacaas cusub.\nSi toos ah xafiisyada AMD waxaa la sheegay in waxqabadka in Linux ee ciyaaraha qaar waxaan kordhin doona ilaa 112%. Laakiin yaanan u oggolaan in boqolkiiba intaas ay adkeynayaan sawirka, waxay umuuqan kartaa in qof qalad ku galay xisaabaadka ama inuu qof doonayo inuu qoslo. Laakiin waxaan u maleynayaa dhanka kale, in aynaan dhibaato weyn ku qabin kalsoonida erayga AMD, waxay muujiyeen in markii ay u dhaqaaqayaan ay maareeyaan in ay qabtaan waxyaabo aad u xiiso badan oo sifiican lugu gaadhay oo laga yaabo inay taasi tahay sababta caqli gal noqon meyso haddii loo maleeyo in xogtu sax tahay.\nDhibicdu waa in loo tixgeliyo waxqabadka "caadiga ah" waxqabadka koontaroolayaasha inta badan way ka yar yihiin. Guud ahaan marka laga hadlayo, gamer caadi ah oo la kulma waxqabad u dhexeeya 10% ilaa 15% wuxuu u tixgelin doonaa inay tahay wax weyn oo u qalma in la aqoonsado; laakiin taasi 112% (oo mararka qaar ka sii badnaan karta) waa xog la yaab leh oo AMD gelin karta a meel mudnaan leh ka mid ah kooxaha waaweyn ee garaafyada sida NVIDIA, ugu yaraan gudaha Linux.\nWax qarsoon maahan in AMD ma laha xiriirka ugu fiican ee Linux dabcan Ubuntu kama baxsato. Waa maxay taageerada darawallada AMD ay aad u liitaan sidoo kalena ay yar yihiin oo darawalada cusubi ay gaaraan is-dhex-dhexaadyo la yaab leh, marka lagu daro in qaar ka mid ah horumariyeyaasha cayaaraha ay doorbidaan in ay sii daayaan cayaaraha iyaga oo aan taageerin kaararka AMD.\nDhibic ka mid ah dhaleeceynta AMD ay la kulantay intii lagu jiray sanadkan 2015 waxay ahayd tirada xaddidan ee sii deynta darawalka WHQL ee la xaqiijiyay. AMD waxay ka shaqeyneysay tiro badan oo ah noocyada beta inta lagu gudajiray sanadkan 2015 (ilaalinta celcelis ahaan ugu yaraan hal sii deyn bishiiba, marka laga soo tago kiiska ay shirkaddu u dhigtay jadwalka sii deynta bil kasta tan iyo 2012) hase yeeshe, waxay ku guuleysteen kaliya 3 sii deynta WHQL shahaadooyinka.\nShahaadada WHQL wax kale kama badna xakamaynta tayada kale, laakiin waxay naga ilaalinaysaa waxa soo kordha ee la xiriira cayayaanka cayaaraha gaar ah, kuwaas oo ah khaladaadka inta badan ku lug yeelan doona, hase yeeshe AMD waxay diirada saari doontaa xalinta waxan oo dhan oo ku saabsan sii deynta shahaadada WHQL ee sanadkan 2016.\nHadda, muxuu AMD mar kale na soo celiyaa?\nKaliya maahan bedelida magaca iyo muuqaalka iyo in la isku dayo in lagu soo koobo waxa himilada AMD eray ahaan, xasiloonida waxay noqon laheyd jawaabta. Shirkadda aaminka ah ee sameysay tijaabooyinka otomaatiga laba jeer waqtiga 25% kiisaska. Oo isna wuxuu sheeganayaa inuu isku dayay Darawalka Crimson in ka badan 15% qaabeynta, oo ay ku jiraan illaa "tiknoolajiyaddii ugu dambeysay."\nDarawalka cusub ee Radeon Crimson Driver waa la heli karaa, laakiin halkaan waad awoodaa download wax kasta oo aad ugu baahan tahay linux. Waxa ugu fiican ayaa ah in horumariyeyaasha Radeon Technologies Group aysan meesha ka saarin wax madal ah sidaa darteed waxaan rajeyneynaa in Ubuntu aan la iloobi doonin.\nKawaran haddii aynaan sii deynin waa tirooyinkan lagu soo dhex daadiyay VideoCardz, oo leh Radeon Crimson Driver, ciyaaraha sida Bioshock Infinite kordhin doonaa waxqabadka aad by 112%, DOTA 2 en 113% o Total War maxaan ku sameyn lahaa 115%, iyo sidoo kale Portal 2. Kuwani waa uun cinwaannada qaar laakiin qaar ka mid ah kuwa ugu caansan uguna adeegaya AMD si ay u muujiyaan guulihii ugu dambeeyay.\nWaqtigan xaadirka ah waxaan sugi karnaa oo keliya bilowga rasmiga ah ee kantaroolaha si aan wax badan uga ogaano waxa ay na soo gaarsiin doonto.\nWadada buuxda ee maqaalka: Laga soo bilaabo Linux » GNU / Linux » Darawalka Radeon Crimson: oo loogu talagalay cayaartoyda Ubuntu\nAMD waxay garaneysaa sida madax xanuunka loo siiyo darawalkeeda Radeon, waxaan hayaa laptop oo la iloobey todobaadyo iyadoo lagu rakibey qalab cusub oo Arch ah maxaa yeelay ma isticmaali karo wadayaasha. Intel dhibaato kuma qabin dhibaatadaas (inkasta oo aanan ka filayn intel isku dhafan), ma haysto Nvidia sidaa darteed waan ka gaabsan doonaa faallooyinka.\nMaaha in xarigga la dhigo laakiin waxqabadka 112% waxay u dhigantaa koror 12% ah.\nBlack Shabakadaha Raiola Networks 27-11 ilaa 02-12


Ururka ONLF oo cambaareeyay rabshadihii ka dhacay Jigjiga, digniina udiray Raysal Wasaare Abiy. | puntlandi.com\nUrurka ONLF oo cambaareeyay rabshadihii ka dhacay Jigjiga, digniina udiray Raysal Wasaare Abiy.\nUrurka ONLF ayaa warsaxaafadeed uu soo saaray saacado ka hor ku canbaareeyay DF ee Ethiopia inay xal millatari u isticmaasho xaaladaha ka jira deegaanka Soomaalida, waxay qasaaraihii ka dhashay shalay rabshadihii ka dhacay jigjiga u sababeeyeen in Ciidan millatari ah lagu soo fasaxay shacab iyo inuu maamul shaqo kala wareego.\nONLF ayaa war-saxaafadeedka ugu digay in reysul wasaare Aby Ahmed uu awood millatari u isticmaalo xaaladda deegaanka, waxayna ugu baaqeen in hanaan nabadeed loo maro fulinta isbadelka maamul ee deegaanka.\nSidoo kale ururkan ayaa walaac ka muujiyay dhibaatooyinka wali ka sii soconaya xuduudaha deegaanka ee xiga Oromia, waxayna ku adkeeyaan in arinkaas degdeg wax looga qabto.\nOnlf ayaa aad ugu celcelisay in hanaan nabad gelyo loo abaaro arimaha soomalida, xitaa waxay ku sifeeyeen hanaankaas inuu noqonayo mid la xidhiidha wadahadaladooda ee lagu balansanyahay inay la yeeshaan Dowladda Ethiopia.